Source: http://tampere.cloudnc.fi/fi-FI/Toimielimet/Yhdyskuntalautakunnan_ympaumlristouml_ja_rakennusjaosto/Kokous_682019/Vastine_Tampereen_kaupungin_antamasta_se(100122)
Timestamp: 2019-08-19 14:21:22+00:00

Document:
Vastine Tampereen kaupungin antamasta selityksestä liittyen Hiedanrannan vesistötäyttöön | Tampere esityslistat ja pöytäkirjat
Vastine Tampereen kaupungin antamasta selityksestä liittyen Hiedanrannan vesistötäyttöön
Yhdyskuntalautakunnan ympäristö- ja rakennusjaosto, kokous 6.8.2019
§ 109 Vastine Tampereen kaupungin antamasta selityksestä liittyen Hiedanrannan vesistötäyttöön
TRE:2608/11.01.02/2019
Ympäristötarkastaja Sanna Markkanen, p. 050 524 2536, etunimi.sukunimi@tampere.fi
Länsi- ja Sisä-Suomen aluehallintovirasto varaa asiassa aiemmin lausunnon antaneille sekä muistutuksen ja mielipiteen toimittaneille mahdollisuuden vastineen antamiseen hakijan (Tampereen kaupunki) 28.6.2019 antaman selityksen johdosta. Mahdollinen vastine on toimitettava aluehallintovirastoon 8.8.2019 mennessä. Asia voidaan ratkaista, vaikka vastinetta ei anneta.
Ympäristönsuojeluyksikön selvitys:
Tampereen kaupungin ympäristönsuojeluviranomaisena toimiva yhdyskuntalautakunnan ympäristö- ja rakennusjaosto antoi lausunnon Tampereen kaupungin vesilain mukaisesta lupahakemuksesta 7.5.2019 (§ 73). Lausunnossa esitetyt ehdot luvan myöntämiselle olivat:
Kanavan työaikaisen vedenvaihtuvuuden lisäksi tulee huolehtia tarvittaessa vedenvaihtuvuudesta myös täytön valmistumisen jälkeen pintaveden hyvän laadun takaamisen vuoksi.
Pohjavesitarkkailuohjelmaan lisätään isotooppitutkimukset vähintään kerran vuodessa tehtäväksi.
Jos täytön yhteydessä läjitetään ruoppausmassoja väliaikaisesti, niistä valuva vesi on selkeytettävä ja puhdistettu vesi on johdettava suojaverhon sisäpuolelle.
Hakijan selitykset em. vaatimuksiin:
1. Hakija on esittänyt useita perusteluja sekä toimenpiteitä, joilla kanavan vedenlaatu voidaan turvata työn aikana sekä täyttötöiden valmistumisen jälkeen. Näitä ovat:
Virtausta parannetaan täytön länsipäässä leventämällä kanavan leveyttä siltapaikan kohdalla
Alueella tapahtuva sedimentaatio on hakijan selvitysten perusteella erittäin vähäistä ja sillä ei ole vaikutusta kanavan vedenlaatuun tai virtaamaan
Hakijan selvityksen mukaan happipitoisuuden lasku vedenlaatua heikentävälle tasolle on erittäin epätodennäköistä. Kanavan veden happipitoisuutta tarkkaillaan. Tarvittaessa riittävä happipitoisuus voidaan säilyttää kanavaan asennettavilla ilmastimilla sekä veden vaihtumisen tehostamiseksi rakennettavilla pumppausjärjestelmillä. Hapen osalta toimenpideraja on 6 mg/l.
Hakijan mukaan kanavan tai pohjaveden laadun heikentymistä aiheuttavat onnettomuustilanteet ovat erittäin epätodennäköisiä. Onnettomuustilanteet ja niiden vaikutusten leviäminen vesialueelle estetään rakenteellisin ratkaisuin.
2. Tarkkailuohjelmaan on lisätty isotooppitutkimukset tehtäväksi aluetta lähimpänä olevista pohjavesiputkista (5 pohjavesiputkea) sekä Näsijärvestä (1 näytepiste) kerran vuodessa.
3. Ruoppausmassoista suotautuva vesi johdetaan laskeutusaltaan ja biosuodatusalueen kautta Näsijärveen suojaverhojen sisälle.
Hakijan esittämät selvitykset ja toimenpiteet täyttävät jaoston 7.5.2019 (§ 73) antamassa lausunnossa esille tuomat ehdot luvan myöntämiselle.
Lausuntona Länsi- ja Sisä-Suomen aluehallintovirastolle annetaan oheinen ympäristönsuojeluyksikön selvitys.
Reeta Ahonen palasi kokoukseen asian käsittelyn aikana.
Johtaja Mikko Nurminen poistui kokouksesta asian käsittelyn jälkeen.
LSS AVI, Sanna Markkanen
§ 105 Ajankohtaiskatsaus
§ 106 Yksityisteiden peruskorjausavustukset vuodelle 2019
§ 107 Yksityisteiden kunnossapitoavustukset vuodelle 2019
§ 108 Vaatimus Hakametsän lumenvastaanottopaikan ympäristölupamääräysten muuttamisesta
§ 110 Rakennustyön keskeyttäminen kiinteistöllä 837-121-380-100 Petsamo
§ 111 Rakennustyön keskeyttäminen kiinteistöllä 837-225-2020-3 Lamminpää
§ 112 Määräys ja uhkasakon asettaminen koskien piha-alueen siistimistä, Lamminpää
§ 113 Postilaatikoiden sijoittelu Lamminpäänkadulla ja Jussinkadulla
§ 114 Postilaatikoiden sijoittelu Epilänkadulla
§ 115 Rakennuslupahakemus, Isokuusenkatu 47, 19-488-R, 837-327-7717-0003

References: § 109

§ 105

§ 106

§ 107

§ 108

§ 110

§ 111

§ 112

§ 113

§ 114

§ 115